Ելիզավետա Դանիելյան

Ելիզավետա Ռեմիկի Դանիելյան (ծնվ. 24 ապրիլի 1964 թ., Երևան), հայ իրավաբան, Հայաստանի վճռաբեկ դատարանի քրեական պալատի դատավոր։

Կրթություն 
1981-1987 թթ. սովորել և հեռակա ուսուցմամբ ավարտել է ԵՊՀ իրավագիտության ֆակուլտետը։

Աշխատանքային գործունեությունը 
1981-1984 թթ. - Երևանի 26 Կոմիսարների շրջանի ժողովրդական դատարանի թարգմանիչ։
1984-1989 թթ. - «Ավտոտեխսպասարկում» հանրապետական բազայի իրավախորհրդատու։
1989-1991 թթ. - Հայաստանի փաստաբանների կոլեգիայի անդամ, ավագ խորհրդատու, Հայաստանի առևտրի նախարարության Աբովյանի քաղաքի մասնաճյուղի փաստաբան։
1991-1999 թթ. - Երևանի Սպանդարյան շրջանի ժողովրդական դատարանի դատավոր։
1999-2009 թթ. - Երևան քաղաքի Աջափնյակ և Դավթաշեն համայնքների ընդհանուր իրավասության դատարանի նախագահ։
Հայաստանի Նախագահի 2009 թվականի հունվարի 15-ի հրամանագրով նշանակվել է Հայաստանի վճռաբեկ դատարանի քրեական պալատի դատավոր՝ դադարեցնելով Հայաստանի Երևան քաղաքի Աջափնյակ և Դավթաշեն համայնքների ընդհանուր իրավասության դատարանի նախագահի լիազորությունները։

Պարգևներ 
Մխիթար Գոշի մեդալ (2011)։

Ծանոթագրություններ 

Հայ իրավաբաններ
1964 ծնունդներ
Ապրիլի 24 ծնունդներ
Անիպեմզա ավանում ծնվածներ
ԵՊՀ իրավաբանական ֆակուլտետի շրջանավարտներ
ՀՀ վճռաբեկ դատարանի դատավորներ
Մխիթար Գոշի մեդալակիրներ